सिडनी में भारतीय मूल के 20 हजार लोगों को संबोधित करेंगे, एक इलाके का नाम लिटिल इंडिया होगा
Prime Minister Narendra Modi's Visit to Australia प्रधानमंत्री नरेंद्र मोदी 23 मई यानी कल पापुआ न्यू गिनी से ऑस्ट्रेलिया के लिए रवाना होंगे। वहां उनके दौरे पर कई मेगा इवेंट्स प्लान किए गए हैं।
प्रधानमंत्री नरेंद्र मोदी सोमवार को 2 दिन के दौरे पर ऑस्ट्रेलिया पहुंचे। यहां वो ऑस्ट्रेलिया के प्रधानमंत्री एंथनी एल्बनीज से मुलाकात करेंगे। इसके अलावा मंगलवार को मोदी सिडनी के ओलिंपिक पार्क में 20 हजार से ज्यादा भारतीय मूल के लोगों को भी संबोधित करेंगे।
इस प्रोग्राम के लिए गाड़ियों और प्राइवेट चार्टर से लोगों को सिडनी लाया जा रहा है, जिसे मोदी एयरवेज नाम दिया गया है।
प्रधानमंत्री जब सिडनी एयरपोर्ट पहुंचे तो विदेश मंत्रालय के प्रवक्ता अरिंदम बागची ने सोशल मीडिया पर कुछ फोटो पोस्ट किए। कैप्शन लिखा- वाइब्रेंट सिटी सिडनी में आपका स्वागत है।
मोदी ने भारत को नई पहचान दी
सिडनी में भारतीय मूल के लोगों को प्रधानमंत्री का इंतजार था। न्यूज एजेंसी से बातचीत में एक भारतीय ने कहा- मोदी ने भारत को नई पहचान दी है। हमें जीवन में उनसे मुलाकात का एक सुनहरा मौका मिला है।
सिडनी में अब लिटिल इंडिया
PM मोदी के शुरुआती शेड्यूल के मुताबिक उन्हें ऑस्ट्रेलिया QUAD की बैठक के लिए जाना था। हालांकि अमेरिका में चल रही कर्ज की समस्या के कारण बैठक को G7 समिट के दौरान जापान में ही कर लिया गया। इसके बावजूद PM ने ऑस्ट्रेलिया का दौरा रद्द नहीं किया।
इसके अलावा ऑस्ट्रेलिया में उनकी मौजूदगी में हैरिस पार्क के इलाके का नाम बदलकर 'लिटिल इंडिया' कर दिया जाएगा। मोदी 2014 में राजीव गांधी के बाद ऑस्ट्रेलिया जाने वाले दूसरे प्रधानमंत्री बने थे।
'PM मोदी के लिए जुटने वाली भीड़ को मैनेज करना चुनौती'
QUAD की बैठक के दौरान एल्बनीज ने कहा था कि सिडनी के जिस कम्युनिटी रिसेप्शन में PM मोदी का कार्यक्रम होगा उसमें 20 हजार लोगों की ही क्षमता है। ऐसे में एल्बनीज ने मोदी को बताया कि उनके सामने भीड़ को मैनेज करने की चुनौती है।
एल्बनीज ने अपने भारत दौरे को भी याद किया। जब 90 हजार लोगों ने अहमदाबाद के नरेंद्र मोदी स्टेडियम में उनका और मोदी का स्वागत किया था। इस पर बाइडेन ने कहा- मुझे आपका ऑटोग्राफ लेना चाहिए।